વર્કિંગ પ્લેસ માટેઃ વર્કિંગ પ્લેસ ઉપર સ્ત્રી તથા પુરૂષો માટે ઘડિયાળ અનિવાર્ય હોય છે. ત્યારે તમારી પાસે બે પ્રકારની ઘડિયાળ હોય તે જરૂરી છે. તમને લેધર બેલ્ટ ગમતા હોય તો તે પ્રમાણેની એક ડિસન્ટ વોચ તમારા ક્લેક્શનમાં રાખવી જોઈએ અને એક સ્પોટ્સ વોચ જે તમે ફોર્મલ દિવસો ન હોય ત્યારે એટલે કે ટી શર્ટ કે ડેનિમ સાથે પહેરી શકો. યુવતીઓ માટે પણ આ શ્રેણીમાં ઘણું ક્લેકશન હોય છે જેમાં નાના ડાયલથી માંડીને મેટલ બેલ્ટ અને સ્પોર્ટસ વોચ પણ હોય છે. સામાન્ય રીતે સાડી કે ડ્રેસિસની સાથે મેટલ બેલ્ટની સિલ્વર કે ગોલ્ડન બેલ્ટની ઘડિયાળ હશે તો તે રૂટિન ડેમાં ચાલશે, પરંતુ ફોર્મલ ડ્રેસીસ ન હોય ત્યારે તમે કલરફુલ બેલ્ટ વાળી ઘડિયાળ પહેરી શકો છો.